cyanic-selkie/wikianc huggingface dataset:
Планинарски дом „Дервен“
Местоположба
“Дервен” со својата местоположба и локација е еден од најспецифичните планинарски домови во Македонија. Се наоѓа на планината Бабуна, близу до стариот пат Прилеп – Велес, над планинскиот премин Присад (1098 м). Од Прилеп е оддалечен околу 18 km. Самата планина Бабуна се протега од Голи Рид (1455 м) на север, до превојот Плетвар (994 м) на југоисток, во должина од 22 km. Највисок врв е Козјак (1747 м) во јужниот дел, над превојот Плетвар. Поради големата расчленетост на одделни ограноци, Бабуна има различни локални имиња: Борула Планина, Мукос, Злато, Дреновска Планина и др. До планинарскиот дом може да се дојде пеш, но и со теренско возило по макадамскиот пат, на кој има и маркации. Патеката е интересна и привлечна со поглед на природните убавини на Прилепското Езеро, манастирот Св.Ѓорѓија и едно од најголемите копови за мермер, Сивец, каде има неколку мали вештачки езерца. Посебен восхит е погледот од планинарскиот дом кон градот Прилеп, кон Селечка Планина и повисоките врвови на Бабуба како што се: Мал Мукос, Маркови Кули и др. Домот има присојна (јужна) експозиција, осончан речиси преку целиот ден, но со силни ветрови во овој гребенест дел.
Изградба
Изградбата на домот е започната 1951 година а завршена во 1955 година, со доброволна работа на прилепските планинари и со помош на органите на власта. Во 1955 година предаден е на управување на Планинарското друштво - „Козјак" од Прилеп кое заедно со Планинарскиот сојуз на СРМ и најмногу учествувало во неговата изградба. Граден е од цврст материјал: камен и малтер со приземје и кат. Има две големи простории во кои се сместени околу 50 кревети. Има кујна и трпезарија опремени со потребната опрема кои може да им служат на посетителите. Има и помошни простории и соба за домарот на домот.
Сместувачки капацитети
Во трпезаријата и домот по потреба можело да се сместат околу 72 планинанри. Домот бил постојано отворен. Имало домар и домаќинка кои се грижеле за редот и чистотата. Во домот имало телефон, радио и телевизор. Имало електрично осветлување, водоводна инсталација, умивалници и бања. Во домот можело да се добие храна, пијалак и други прехранбени производи, а можело да се подготвува и сопствена храна. Околината на домот била уредена ливада со планинска трева. Имало и бавча која ја обработувале домарите.
Привлечни одредишта
Најпривлечни одредишта од домот се: највисокиот врв на планината Бабуба – Козјак (1747 м) кој е оддалечен околу 5 часа пешачење, врвот Мал Мукос, кој е оддалечен околу 2-3 часа, Голем Мукос, Студеница, Кадиница и манастирот Степаница (2-3 часа пешачење), Mанастирот “Св. Богородица – Трескавец”, “Златоврв” (1422 м) и други. Инаку, планината Бабуна е исклучително богата со вегетација и жив свет како и разновидни денудациски форми: Маркови Кули, Кукол, Златоврв. Непосредно пак до “Златоврв” (1422 м), на огранокот познат како Злато е манастирот “Св. Богородица – Трескавец”, еден од најстарите и најубавите во нашата држава. Името „Злато“ овој дел од планината го добил поради присуството на минерали во карпите кои при силен сјај од Сонцето блескаат како злато.
Пристап до домот
Домот се наоѓа над стариот пат Велес - Прилеп, преку планината Бабуна. Оддалечен е од Прилеп околу 20 km. Може да се дојде пеш или со автомобил. Патот е маркиран со видни маркици. До домот може да се дојде и со приодот од Велес кон Прилеп.
Салватор Леви
Салватор Ардинов Леви (, –, ) – радиолог, вонреден професор на Медицинскиот факултет во Скопје.
Животопис
Објавил над 50 труда.
Космос-346
Космос-346 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Тјуратам, Бајконур, СССР на 10 јуни 1970 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 4000 килограми. Космос-346 бил надгледувачки сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 89,2 минути, додека аголот на наклонетост на орбиталната рамнина во однос на рамнината на екваторот изнесувала 51,7°. Најголемото растојание од Земјата го достигнал на 274 км, а најмалото на 196.
IC 497
IC 497 — галаксија во соѕвездието Индијанец, заведена во Новиот општ каталог на длабоконебесни тела.
Објектот бил предмет и на други истражувања, па освен како IC 497 се споменува и како ESO 108-6.
Откривање
Објектот е откриен на 22 август 1900 година од страна на Делајл Стјуарт.
Податоци од набљудување
Според морфолошката класификација на галаксиите, IC 497 е од видот Sc. Видливиот сјај со голо око изнесува 13,7 mag, а оној во рамките на интервалот од минималната до максималната честота 14,4 mag, додека површинскиот сјај изнесува 13,8 m/лм2. IC 497 има привидни димензии од 1,6' х 0,8'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 21 ч 55 м 20,1 с, а неговата деклинација, односно висината на лакот на тој агол, -65° 30' 37". Положбениот агол на објектот е во износ од 72°.
Други поделби
Проучување на IC 497 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 67640.
Христов трн
Христов трн (научно: Euphorbia milii), наречено и круна од трње, христово растение, ― вид на скриеносеменик од семејството млечки (Euphorbiaceae), доморороден во Мадагаскар. Научното име на видот го комеморира баронот Милиус, некогашен гувернер на Реунион, кој го вовел видот во Франција во 1821 година. Се замислува дека овој вид бил воведен на Блискиот Исток во античко време, а легендата го поврзува со трновиот венец што бил носен од Христос. Најчесто е користено како украсно домашно растение кое може да се одгледува во потопли клими. Народното име се должи на трњето и длабоките црвени бракти кои се однесуваат на трнот на круната што Исус морал да го носи за време на неговото распнување и неговата крв.
Опис
Тоа е дрвенеста сочна подгрмушка или грмушка која расте до 1.8 м во висина, со густо шилести стебла. Прави, тенки боцки, до 3 см во должина, кои му помогаат да се преплетка над други растенија. Месести, зелени листови се наоѓаат главно на нов раст, и сè до 3,5 см во должина и 1,5 см во ширина. Цветовите се мали, обложени со еден пар видливи гранчиња слични на ливчиња, променливо црвени, розови или бели, до 12 мм во ширина. Ват Прик во Тајланд тврди дека е дом на највисокото растение христов трн во светот. Растението напредува помеѓу пролет и лето, но дава цветови во текот на целата година.
Отровност
Сокот е умерено отровен и предизвикува надразнување при допир со кожата или очите. Ако се проголта, предизвикува силна болка во стомакот, надразнување на грлото и устата и повраќање. Отровните состојки се идентификувани како форболски естери. Тој е многу отровен за припитомени животни како коњи, овци, домашни мачки и кучиња. За луѓето е благо отровен и делува само како надразнување.
Пестицид
Самото растение се покажало како ефикасен мекоцицид и природна алтернатива за контрола на штетници. Светската здравствена организација (СЗО) препорача употребала на Euphorbia milii за помагање во контролата на полжавите. Особено во ендемските земји. Шистозомијазата е заразна болест од слатководни паразити, кои ги носат полжавите. Екстрактите од растението се користат за контрола на населението на полжави за да се избегне инфицирање од паразити.
Сорти
E. milii е променлив вид и опишани се неколку сорти; некои од нив се третирани како посебни видови од некои автори. ''E. milii var. splendens (syn. E. splendens'') се смета за живо олицетворение на врховното божество во батуизмот, малцинска религија практикувана од народот Бодо од Источна Индија и Непал.
Одгледување
Euphorbia milii може да се размножува преку пресекување. E. milii не е издржлив и не поднесува температури под 10 °C. Во умерените области треба да се одгледува под стакло на полно сонце. Во текот на летото може да се стави надвор на заштитено место, кога не постои секаков ризик од мраз. Видот и сортата E. milii var. splendens и двете ја добиле Наградата за градинарски заслуги на Кралското хортикултурно друштво.
Софре Марковски
Животопис
Основно училиште завршил во родното село, а потоа, есента во 1934 година заминал во Белград на печалба. Таму работел како работник во продавница за зеленчук. Есента во 1936 година заминал во Крагуевац во пиротехничкиот завод, со цел да изучи монтерски занает. Во него останал три години и го усовршил овој занает. Бидејќи ниту во Крагуевац ниту во Белград не можел да најде работа, во септември 1940 година, заминал за Скопје и се вработил во Поштата Скопје 1, како монтер. Окупацијата го затекнала во Скопје на работното место во поштата, но повремено живеел во Кадино Село, за да ја избегне воената обврска во бугарската окупаторска војска. Пролетта 1944 година заминал во НОВ и ПОМ преку Сушица и стапил во Втората македонска ударна бригада. При ослободувањето на Скопје бил во Третата македонска ударна бригада. На Сремскиот фронт заминал како поручник во Шеснаесеттата македонска ударна бригада. Загинал на 16 април 1945 година во Будровци кај Врпоље, каде бил закопан во една заедничка гробница со деветмина други борци.
Прва Шенонова теорема
Првата Шенонова теорема ги воспоставува границите на можната компресија на податоци, и ѝ дава практично значење на Шеноновата ентропија. Оваа теорема ја докажал Клод Шенон во 1948 година, и заклучил дека не е можно да се изврши компресија, а просечниот број битови по симбол да биде помал од ентропијата на изворот на дадените симболи или ќе дојде до губење на информација. Меѓутоа можно е да се врши компресија при што бројот на битови по симбол ќе биде приближен на ентропијата на изворот со мала веројатност за губење информација. Поточно, оваа теорема покажува дека со кодирање на секвенци од изворот со помош на код со одреден алфабет може сигурно со декодирање да се добијат изворните симболи.
Дискретен извор без меморија
Дискретен извор без меморија (discrete memoryless source - DMS) чиј излeз е случајна променлива a, која зема реализации од конечен алфабет А=(а1, а2... ар) со веројатности P[i], i=1,2...n. Симболите се појавуваат по некој случаен распоред, во константни или променливи временски растојанија.
Кодирање
Код е преведувањње на низа влезни симболиу во низа симболи. Кодот е еднозначно декодабилен доколку не постојат два кодни збора со конечна должина кои чинат иста секвенца, поблаг критериум е ниеден збор да не е префикс на некој друг збор.
Позитивен став
За DMS со алфабет А и ентропија Н(А)=Н за секое N од множеството природни броеви пости еднозначно декодабилен код кој се состои од бинарни секвенци со должина, a е вектор од A_n(n-торка од A) <l_n> = Σ\leNH+o(N)
каде сумата оди по A_n
Очекуваната должина на кодните зборови. о(N) претставува член кој со N расте поспоро од линеарно.
Негативен став
Не постои случај да
<l_n> < NH
Позитивен став
Сите N-торки од A_n може еднозначно да се кодираат со бинарни l_n'-торки доколку
\le 2^{ln'}
од што следува дека
l_n'=Nld(r)
Нека A_n се подели на подмножества S(N,e) и
Како во лемата АЕР секој елемент од S(N,e) може да се кодира со l_n
каде според АЕP тоа изнесува
l_n=N(H+e)
за сигурно да се добие префиксен код на секој елемент од S(N,e) му се доделува 0, а на елемент од  1.
Просечната должина на вака добиен код е:
па се добива
и за е=N^{1/3} се добива
па
o(N)
е функција која расте поспоро од линеарно и следи дека
Негативен став
Се дефинира распределба
и следи
познато е дека
според Крафт МакМилановата нееднаквост следи
NH\le<l_n>
746 п.н.е.
746 п.н.е. — година според општоприфатениот календар. Тоа била 746. година пред новата ера, 746. од првиот милениум п.н.е., 46. од 8 век п.н.е. и седма од 740-тите п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 4762 и 4763 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 4004 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 3014 и 3015 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 7.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 746 година се протега во 1890 и 1891, додека според второто гледиште, годината трае во текот на 1950 и 1951 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, па така годината е 203 пред Буда да ја достигне блажената состојба. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 1409 и 1408 исламска година пред хиџра.
NGC 4433
Објектот бил предмет и на други истражувања, па освен како NGC 4433 се споменува и како MCG -1-32-13, IRAS 12250-0800.
Откривање
Објектот е откриен на 16 март 1828 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 4433 е од видот SBab. Видливиот сјај со голо око изнесува 12,7 m, а оној во рамките на интервалот од минималната до максималната честота 13,3 m, додека површинскиот сјај изнесува 13,3 m/лм2. NGC 4433 има привидни димензии од 2,2' х 0,9'.
Други поделби
Проучување на NGC 4433 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 40894. Во рамките на атласот на длабокото небо, Уранометрија 2000.00, објектот припаѓа на групата означена со бројот 283; додека во Каталогот на основни ѕвезди (GSC) е групиран под бројот 5527. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1066.
Кунова теорема
Во теоријата на игри, Куновата теорема се однесува на совршено отповикување, мешани и немешани стратегии и нивните очекувани исплати. Наречена е по Харолд В. Кун.
Теоремата наведува дека во игра каде што играчите можат да ги запомнат сите свои претходни потези/состојби на играта што им се достапни, за секоја мешана стратегија постои стратегија на однесување која има еднаков исход (т.е. стратегиите се еднакви). Теоремата не прецизира која е оваа стратегија, само дека таа постои. Важи и за конечни игри, како и за бесконечни игри (т.е. игри со континуиран избор, или повторувани бесконечно).
Вихре
Вихре (словенечки: Vihre) — населба во Општина Кршко во источна Словенија. Областа е дел од историскиот регион Долењска. Населбата сега е вклучена во Посавскиот статистички регион.
Црква „Св. Никола“ - Беловиште
Местоположба
Црквата се наоѓа во северниот дел на селото Беловиште, околу која се наоѓаат селските гробишта.
Историја
Црква е подигната во 1866 година.
Фрескоживопис
Црквата е фрескоживописана.
Иконостас
Црквата има свој иконостас.
Знаме на Мозамбик
Знамето на Мозамбик е националното знаме на државата кое било усвоено на 1 мај 1983 година. Знамето се состои од пет хоризонтални ленти од кои две се мали и три големи. Боите редоследно се: зелена, бела, црна, бела и жолта. Од страна на знамето е поставен црвен триаголник со жолта петокрака во средината. На самата петокрака се наоѓа елемент од грбот. Знамето на Мозамбик е единственото знаме во светот што има претставено современо оружје на знамето. Зелената боја го означува богатството на земјата, белата боја означува мир, црната боја го означува африканскиот континент, жолтата боја го означува рудното богатство на Мозамбик и црвената боја означува борба за незавиосност. Оружјето означува одбрана на татковината, книгата ја означува важноста на образованието, мотиката го симболизира земјоделството и ѕвездата го симболизира Марксизмот и интернационалата.
Миле Попоски
Миле Попоски (исто така Поповски; Прилеп, - Скопје, ) — македонски драмски писател, сценарист, преведувач, прозаист и комедиограф.
Животопис
Попоски е роден во Прилеп на 20 октомври 1922 година.Завршил Филозофски факултет во Скопје, а извесен период работел како средношколски професор и како уредник во РТВ Скопје. Член е на писателската асоцијација од 1965 година. За своето творештво наградуван е со бројни награди и признанија. Добитник е на највисоката награда на Југословенскиот фестивал за хумор и сатира во Будва, наградата „Војдан Чернордински“ во Прилеп и „Гран при“ за особен интерес во развојот македонската хумористично-сатирична литература на Фестивалот за хумор и сатира „Ин Виница веритас“. Од 1960 година работел во НИП „Нова Македонија” како уредник на хумористичната страна на весникот. Работел и во Радио Скопје како уредник, а потоа, до своето пензионирање, како одговорен уредник на секторот за образование и наука во Телевизија Скопје. Поради острицата на неговото хумористично – сатирично перо во 1961 година бил преместен на работа од Скопје во Белград, но се вратил и бил ценет, сакан, почитуван во својата средина. Му било овоз­можено да патува во Париз, да престојува во Њујорк, Вашингтон, Лондон, Букурешт, Будимпешта и во други места. Добитник е и на наградата за животно дело на фестивалот Војдан Чернодрински за 2006 година.
Починал во Скопје по кратко боледување на 27 октомври 2009 година.
Библиографија
Миле Попоски е автор на богат прозен и драмски опус во кој доминира комедиографскиот жанр. Најпознати се неговите комедии „Солунски патрдии“, „Викенд на мртовци“ и „Жени со искуство“. Автор е и на низа збирки со хумористични раскази меѓу кои се вбројуваат: „Маратонска битка“ и „Сите божји заповеди“.
Шишапангма
Шишапангма, нарекувана и  Госајнтан — четиринаесеттата највисока планина во светот. Со висинa од 8.013 м, претставува најниска од осумилјадниците. Овој врв претставувал последниот врв со висина над 8.000 метри што бил освоен, поради својата местоположба во Тибет како и забраните за посета на странци.
Хари Кејн
Хари Едвард Кејн (англиски: Harry Kane; р. 28 јули 1993 во Чингфорд) — англиски фудбалер, напаѓач на Тотенхем и на англиската репрезентација.
Технички одлики
Модерен разновиден напаѓач со интелигентни движења кој поседува одлично чувство за заземање позиција, што му овозможува да биде смртоносен во казнениот простор. Тој е комбинација на добра физичка сила и голем натпреварувачки дух, кој го доведува често да се жртвува за тимот.
Благодарение на неговите технички и тактички одлики во можност е подеднакво добро да ја игра улогата и на прв напаѓач, но и онаа на втор нешто поповлечен напаѓач; исто така, тој нуди големи капацитети во воздухот и трчање во простор.
Во 2014 Кејн бил вклучен во списокот на најдобрите фудбалери родени по 1992 година, изготвена од страна на Don Balon. Од многу експерти се смета за природен наследник на поранешниот англсики напаѓач Теди Шерингам, од кого Кејн вели дека е инспириран.
Почетоци
Откако променил неколку клуба во детството, во 2004 година Кејн се приклучил на академијата на Тотенхем Хотспар. Во јули 2009, откако наполнил 16 години, го потпишал првиот договор со Тотенхем. Во сезоната 2009-2010 Кејн одиграл 22 натпревари за тимот на Тотенхем под 18 години и постигнал 18 гола, за по завршувањето на сезоната во јули 2010 да потпише професионален договор.
Заемот во Лејтон Ориент
На 7 јануари 2011 година, Кејн бил позајмен на Лејтон Ориент во Англиската Лига Еден до крајот на сезоната 2010-2011. Своето професионално деби го направил на 15 јануари, влегувајќи од клупата како замена за Скот МекГлиш во 73-тата минута во ремито 1-1 против Рочдејл. Една недела подоцна, Кејн го постигнал својот прв професионален погодок во кариерата во својот прв старт, при победата со 4-0 над Шефилд Венздеј. На 12 февруари, тој постигнал два гола во победата со 4-1 над Бристол Роверс, и тоа откако влегол како замена во 70-тата минута. На 26 февруари, во ремито 2-2 против Хадерсфилд Таун, Кејн влегол во игра уште во 19-тата минута поради повредата на Стивен Доусон и постигнал гол во 73-тата минута, но четири минути подоцна бил исклучен поради добивање на втор жолт картон. Сезоната ја завршил постигнувајќи пет гола во 18 натпревари.
Првите настапи за првиот тим
На 25 август 2011 година, Кејн го имал својот прв настап за Тотенхем, започнувајќи го реваншот од квалификациите за Лигата на Европа против Хартс, натпревар во кој петлите излегле во изменет состав по победата во првиот натпревар со 5-0. Неговото деби завршило без голови, иако тој заработил пенал, откако бил фаулиран од страна на противничкиот голман Џејми Мекдоналд, кои потоа го одбранил ударот од белата точка на Кејн. Тој продолжил да игра и направил шест настапи во Лигата на Европа во сезоната, постигнувајќи го својот прв гол за Тотенхем во победата со 4-0 над ирскиот Шамрок Роверс на 15 декември 2011 година.
Заемот во Милвол
На 29 декември 2011 година, Кејн и неговиот соиграч од Тотенхем Рајан Мејсон се согласиле да му се приклучат на Милвол во Чемпионшип лигата на заем од 1 јануари 2012 година до крајот на сезоната. Откако го направил своето деби против Бристол Роверс, менаџерот Кени Џекет рекол дека тој имал "многу добро деби", но и "несреќа да не постигне гол". Тој исто така додал дека Кејн "ќе биде добро засилување" за клубот во втората половина од сезоната. Неговите предвидувања се оствариле откако Кејн постигнал седум гола во последните 14 натпревари од сезоната, вкупно девет гола во 27 натпревари, што резултирало тој да биде прогласен за Млад играч на сезоната на Милвол за 2011-2012.
2012-2013; Дебито во Премиер лигата, и заемите во Норич Сити и Лестер Сити
На 31 август 2012 година, Кејн му се приклучил на премиерлигашот Норич Сити на заем до крајот на сезоната, правејќи го своето деби против Вест Хем Јунајтед. Во својот втор настап за канаринците Кејн претрпел повреда, кршење на метатарзалната коска, во натпреварот од Лига купот против Донкастер Роверс. За време на неговата рехалибитација 19-годишниот напаѓач се вратил во Тотенхем, но откако се опоравил се вратил во акција за Норич на 29 декември 2012 година. Сепак, откако Тотенхем не успеал да купи напаѓач за време на преодниот рок во јануари, се одлучиле да ја искористат опцијата да го вратат Кејн на 1 февруари 2013 година, четири месеци порано пред него што првично било договорено тој да се врати.
Дваесет дена подоцна откако тој бил отповикан од Тотенхем, Кејн му се приклучил на Лестер Сити за остатокот од сезоната за да помогне во напорите на клубот да избори автоматска промоција од Чемпионшип во Премиер лигата. Тој го одбележал своето деби пред домашната публика со гол против Блекбурн Роверс, во победата со 3-0 на 26 февруари 2013 година. Тој направил 13 настапи за лисиците, од кои осум од клупата, и стигнал со клубот до полуфиналето на плејофот каде биле елиминирани од страна на Вотфорд.
2013-2014; Пробивот во првиот тим
Во текот на сезоната 2013-2014 на Кејн му била укажана шанса да остане во Тотенхем и да не оди повеќе на позајмици. Тој го постигнал својот прв погодок за Тотенхем во кариерата на Вајт Харт Лејн, во натпревар од Лига купот против Хал Сити што завршил 2-2, постигнувајќи израмнувачки погодок во продолженијата; Тотенхем победил со 8-7 на пенали, а Кејн бил успешен во петтата серија.
На 7 април 2014, Кејн го имал својот прв старт во Премиер лигата за Тотенхем, во победата со 5-1 над Сандерленд и во него го постигнал својот прв гол во Премиер лигата во 59-тата минута од натпреварот. Тој исто така постигнал гол во следниот натпревар, помагајќи му на Тотенхем да се опорави од 3-0 дефицит против Вест Бромвич Албион и да дојде до нерешен резултат 3-3. Кејн бил стрелец во трет натпревар по ред во низа, откако на 19 април ја затресол мрежата на Фулам во победата со 3-1 на домашен терен.
Следната сезона Кејн го направил својот прв настап за Тотенхем во првото коло од новата сезона во Премиер лигата против Вест Хем Јунајтед, асистирајќи за победоносниот гол на Ерик Дајер. Потоа тој постигнал гол и во двата натпревари против кипарскиот противник АЕЛ Лимасол во Плејоф рундата од Лигата на Европа; победничкиот во 80-тата минута од првиот натпревар (во Лимасол, Тотенхем победил 1-2), но и првиот во реваншот во Лондон во кој Тотенхем победил со 3-0. На 24 септември 2014, тој постигнал гол во завршницата од натпреварот против Нотингем Форест во Лига купот за да ја завери победата на својот тим (3-1). На 23 октомври 2014 година, Кејн го постигнал својот прв професионален хет-трик во кариерата во победата на Тотенхем со 5-1 над грчкиот клуб Астерас Триполис во групната фаза од Лигата на Европа. Интересно, тој бил принуден да застане на голманската позиција за последните три минути од натпреварот, откако Иго Лорис бил исклучен добивајќи црвен картон а менаџерот на петлите Маурисио Почетино немал право на замена, и примил гол откако бил совладан од слободен удар од Херонимо Баралес. Тој влезе во игра во второто полувреме во победата на Тотенхем со 2-1 над Астон Вила на 2 ноември 2014, и го постигнал победничкиот гол во 90-тата минута. Набргу потоа тој постигнал уште еден важен гол за Тотенхем во победата со 2-1 на гости против Хал Сити, спроведувајќи ја одбиената топка од стативата во празната мрежа по слободниот удар на Кристијан Ериксен, за да го изедначи резултатот.
Серијата добри игри и постигнати голови во куповите му донеле на Кејн место во почетниот тим на Тотенхем и за натпрварите од Премиер лигата во декември 2014, а тој постигнал три гола на шестте натпревари тој месец. На 1 јануари 2015 година, Кејн постигнал два гола и го заработил пенал, во фантастичната победа на Тотенхем со 5-3 над водачот во лигата Челси, и два гола во победата над Вест Бромвич Албион со 3-0 на гости што довеле до тоа да биде избран за Играч на месецот во Премиер лигата за јануари 2015. На 2 февруари 2015 година, Кејн потпишал нов пет и пол годишен договор со клубот. Само пет дена подоцна, тој ги постигнал двата гола во победата на Тотенхем над Арсенал во Северно-лондонското дерби со 2-1. Откако бил стрелец и во останатите два натпревари на Тотенхем, против Ливерпул и Вест Хем Јунајтед, повторно бил избран за Играч на месецот во Премиер лигата овојпат за февруари 2015, си што станал само четвртиот играч кој ја добил наградата во два месеци едноподруго. На 21 март 2015, го постигнал својот прв хет-трик во Премиер лигата во победата со 4-3 на домашен терен над Лестер Сити. На 5 април, Кејн за првпат бил капитен на Тотенхем во ремито 0-0 против Барнли на Трф Мор. Две недели подоцна, тој го постигнал својот 30-ти гол во сезоната во победата со 3-1 против Њукасл Јунајтед на Сент Џејмс Парк, што го направило првиот играч на Тотенхем кој успеал да достигне таа бројка уште од Гари Линекер во сезоната 1991-1992. Подоцна тој месец, Кејн бил вклучен во ПФА Тимот на годината како еден од двајцата напаѓачи, заедно со Диего Коста од Челси. Тој исто така бил избран за ПФА млад играч на годината. На 24 мај 2015 година, тој го постигнал единствениот гол во натпреварот на гости кај Евертон (0-1) во последното коло од сезоната за да го потврди петтото место на Тотенхем, со што им донел директна квалификација за групната фаза на Лигата на Европа за следната сезона. Тоа бил неговиот 21-ви гол во лигата за сезоната 2014-2015, со што го изедначил клупски рекорд за најмногу постигнати голови од играч на Тотенхем во една сезона од Премиер лигата, заедно со Теди Шерингам, Јирген Клинсман и Гарет Бејл. На крајот на сезоната, Кејн, истакнал дека тој сторил повеќе во една кампања отколку што очекувал да направи во целата негова кариера.
2015-2017; Најдобар стрелец во Премиер лигата
На 2 април во ремито 1-1 против Ливерпул на Енфилд, Кејн го постигнал својот 22-ри првенствен гол за сезоната, со што станал играчот на Тотенхем кој постигнал најголем број на голови во рамките на една сезона во Премиер лигата, на шест кола до крајот. Кејн ја завршил сезоната освојувајќи ја наградата Златна копачка на Премиер лигата на Англија, завршувајќи со 25 гола еден гол повеќе од Серхио Агуеро и Џејми Варди. Тој бил избран во ПФА Тимот на годината за втора сезона едноподуго, откако му помогнал на Тотенхем да заврши на третото место, и да се квалификува за Лигата на шампионите.
Во отсуство на Иго Лорис, Кејн бил капитен на Тотенхем во нивиот прв натпревар на домашен терен од сезоната 2016-2017 против, забележувајќи асистенција за победничкиот гол на Виктор Вањама со кој Спарс победиле со минимални 1-0. Својата голгетерска сметка ја отворил во четвртото коло од сезоната во Премиер лигата, реализирајќи го последниот гол за Тотенхем во победата со 4–0 над Стоук Сити. На 14 септември 2016 година, Кејн го направил своето деби во Лигата на шампионите во поразот на Спарс со 1-2 од Монако на Вембли. Четири дена подоцна, тој го постигнал победничкиот гол против Сандерленд во Премиер лигата, но морал да биде потпомогнат за да излезе надвор од теренот, откако го извртел десниот глужд обидувајќи се да стигне прв до топката во двобојот со Папи Џилобоџи. Според извештаите, лигаментите во глуждот на Кејн биле оштетени, поради што морал да отсуствува од шест до осум недели. Откако пропуштил пет натпревари во лигата и три во Лигата на шампионите, Кејн се вратил на фудбалскиот терен на гостувањето кај градскиот соперник Арсенал на 6 ноември, постигнувајќи гол од пенал за да го изедначи резултатот во натпревар што завршил 1–1. На 22 ноември, тој го постигнал својот прв гол во Лигата на шампионите во кариерата во вториот натпревар против Монако во групата одигран на Луј Втори, во кој Спарс биле елиминирани од натпреварувањето со пораз од 2-1.
На 1 декември 2016 година, Кејн потпишал нов договор со Тотенхем, кој треба да го сочува во клубот до 2022 година. На 1 јануари 2017 година, го направил својот 100-ти настап во Премиерлигата, постигнувајќи го првиот гол во Премиер лигата во новата календарска година против во 27-мата минута од натпреварот, придодавајќи на тоа уште еден гол во 33-тата минута во успехот на Спарс со 4-1 на Викариџ Роуд. Во првиот натпревар по раѓањето на неговата ќерка, Кејн постигна хет-трик во победата со 4-0 над Вест Бромвич на 14 јануари. Во петтото коло на ФА Купот на 19 февруари 2017 година, Кејн ги постигна сите три гола за Тотенхем во победата над Фулам со 3-0, што бил неговиот петти хет-трик во кариерата. На 26 февруари 2017 година, Кејн повторно постигнал хет-трик кога Тотенхем го совладал Стоук со 4-0. Првиот од овие погодоци бил неговиот 100-ти во клупскиот фудбал. Тој бил прогласен за играч на месецот по четврти пат во кариерата во февруари 2017 година.
Во март 2017 година, тој го повредил глуждот во натпреварот од ФА Купот против неговиот поранешен клуб Милвол. На 15 април, Кејн го постигнал својот 20-ти гол во Премиер лигата за сезоната против во својот прв старт по враќањето од повредата. Со тоа станал само четвртиот играч во историјата на Премиер лигата кој постигнал 20 голови во три последователни сезони, по Алан Ширер, Тјери Анри и Руд ван Нистелрој.
На 20 април, Кејн бил избран во ПФА Тимот на годината за трета последователна сезона. Исто така, тој бил вклучен во кратките списоци од по шест играчи номинирани за наградите ПФА играч на годината и ПФА Млад играч на годината. Два дена подоцна, тој постигнал гол во поразот со 4-2 од Челси во полуфиналето на ФА Купот играно на Вембли. Во последниот натпревар во историјата одигран на Вајт Харт Лејн на 14 мај, Кејн го постигна голот за 2-0 со кој му помогнал на Тотенхем да го победи Манчестер Јунајтед со 2-1. На две кола до крајот на сезоната, Кејн на својата сметка имал 22 гола, два помалку од Ромелу Лукаку. Сепак, со вкупно седум гола во последните два натпревари, победата со 6-1 над актуелниот шампион Лестер Сити и победата со 7-1 над Кејн завршил како најдобар стрелец во Премиер лигата со 29 гола, и со тоа ја освоил својата втора последователен златна копачка, со што станал само петтиот играч што го сторил тоа.
2017-2018; Година на кршење на рекорди
Откако неуспеал да го пронајде патот на топката до мрежата во првите три натпревари на Тотенхем, Кејн постигнувал по два гола на три од неговите четири следни настапи за клубот во сите натпреварувања. Неговиот прв гол со кој ја отворил својата голгетерска сметка за сезоната дошол против Евертон на 9 септември, негов вкупно 100-ти гол за клубот, во 169-тиот настап. На 26 септември, Кејн го постигнал својот прв хет-трик во Лигата на шампионите во победата со 3-0 во групната фаза против кипарскиот шампион АПОЕЛ. Тој бил награден со наградата Играч на месецот во Премиер лигата по петти пат во кариерата, а септември 2017 година - во кој постигнал 13 голови на 10 клупски и репрезентативни натпревари - го прогласил како најдобар месец во неговата кариера.
Младински репрезентации
Кејн ја претставувал англиската репрезентација во неколку младински селекции почнувајќи од онаа под 17 години, па преку оние под 19 години и под 20 години до селекцијата под 21 година.
Сениорска репрезентација
Кејн исто така имал право да настапува за репрезентацијата на Република Ирска преку потеклото на неговиот татко, кој е роден во Голвеј, но во август 2014 година тој ја отфрлил таа можност, велејќи дека сака да заигра за сениорскиот тим на Англија.
По одличната сезона со Тотенхем во која завршил како трет стрелец во Премиер лигата (веднаш зад Диего Коста и Серхио Агуеро) со постигнати 16 гола, на 19 март 2015 година, Кејн бил повикан од селекторот Рој Хоџсон во репрезентацијата на Англија за квалификацискиот натпревар за Европското првенство 2016 против Литванија и пријателскиот натпревар против Италија. Тој го направил дебито на Вембли, влегувајќи на местото на Вејн Руни во второто полувреме од натпреварот против Литванија и постигнал гол само 80 секунди подоцна, стрелајќи прецизно со глава по центаршутот на Рахим Стерлинг. На 30 март 2015 година, ден пред натпреварот против Италија, Хоџсон најавил дека Кејн ќе започне заедно со Руни во нападот, и тој ги одиграл сите 90 минути во ремито 1-1 на Стадион Јувентус.
Во неговиот следен настап на 5 септември 2015 година, Кејн влагол како замена и го постигнал петтиот гол за Англија во победата со 6-0 на гости над Сан Марино, со која се квалификувале за Европското првенство 2016. Три дена подоцна Кејн го постигнал својот трет гол за англиската репрезентација во победата со 2-0 во друг квалификациски натпревар против Швајцарија.
На 23 март 2023 година, во натпреварот меѓу репрезентациите на Англија и Италија, одигран во рамките за квалификациите за Европското првенство во фудбал во 2024 година, Кејн го постигнал 54. гол за својата репрезентација и така станал најдобриот стрелец во историјата на англиската фудбалска репрезентација, соборувајќи го дотогашниот рекорд на Вејн Руни.
Клупска статистика
Статистиката е ажурирана на 18 април 2016.
Хенри Мозли
Мозлиевиот закон за напредна атомска физика со изведувањето на првиот експериментален доказ како дел од теоријата на Ниелс Бор, настрана од спектарот на водородниот атом кој во теоријата на Бор бил дизајниран да се репродуцира. Од таа теорија произлезе моделот на Ернест Радерфорд и Антониус ван ден Брок со кој се претпостави дека атомот содржи атомско јадро, број од позитивни атомски полнежи кои се еднакви со атомскиот број од периодниот систем. Ова остана како прифатен доказ и ден денес.
Кога Првата светска војна избувнала во западниот дел на Европа, Мозли го оставил својот проект на Универзитетот во Оксфорд за да волонтира во групата на инженери на британската армија. Мозли беше доделен во единицата на војници на Британска Империја која што била испратена во регионот на Галиполе, Турција како телекомуникациски офицер во април 1915 година. Мозли бил убиен за време на битката на Галиполе на 10 август 1915 на 27 годишна возраст. Некои истакнати автори шпекулираат дека Мозли требало да биде награден со Нобелова награда за физика во 1916 доколку не починел борејќи се Британската армија.
Животопис
Хенри Г. Џ. Мозли е роден во Вејмоут,Дорсет на јужниот брег на Англија во 1887.Неговиот татко Хенри Н. Мозли(1844-1891),кој починал кога Хенри бил прилично млад,бил биолог и исто така професор по анатомија и психологија на Универзитетот на Оксфорд,и бил член на на Предизвикувачката Експедиција.. Мајка на Хенри била Анабел Г.Џ. Мозли која била ќерка на биологот Џон Г. Џефрис.По смртта на нејзиниот прв маж,таа се омажила повторно,со Вилијам Џ. Солас,професор по геологија на Универзитетот на Оксфорд.Анабел Мозли била исто така шампион во шах, на женското Британско првенство во шах во  1913.
Хенри Мозли бил дете што ветува и се школувал во училиштето Summer Fields,каде што една од четирите лиги била уменувана по него,исто така бил нагаден со голема стипендија да присуствува на колеџот Итон. . Во 1906 добил награди на Итон за физика и хемија. . Истата година Мозли се запишал на тројниот колеџ на Оксфорд на Оксфордовиот универзитет каде се здобил со диплома. Веднаш по дипломирањето на Оксфорд во 1910, Мозли станал основен предавач по физика на Викториниот универзитет во Манчестер под покровителство на Ернест Радерфорд. . За време на Мозлиевата прва година на Манчестер Мозли имал преоптоварување во предавањето како асистент,но по оваа година тој се оттргнал од предавачките должности за да работи како асистент пребарувач.Тој одбил стипендија понудена од страна на Рутерфорд,сакајќи да се врати во Оксфорд во ноември 1913,каде што му биле доделени лабораториски објекти но не и поддршка.
Придонеси кон физиката и хемијата
Експериментирајќи со енергијата од β-честичките во 1912,Мозли покажал дека висок потенцијал е реален од радиоактивниот извор на радиум,според што се измислила и првата атомска батерија,иако тој бил неспособен да ја произведе 1МеV потребна за да ги запре честичките.
Во 1913,Мозли ги набљудувал и мерел Х зраците на електромагнетниот спектар на повеќе хемиски елементи(најмногу метали) кои биле најдени со методот на дифракција на кристали.Ова било пионерска употреба на методот на Х спектроскопијата во физиката употребувајќи го Браговиот закон за дифракција за да се дефинираат брановите должини на Х зраците.Мозли открил систематска математичка поврзаност меѓу брановите должини на Х зраците и атомските броеви на металите кои биле употребувани како цели во цевките на Х-зраците.Ова стана познато како Мозлиев закон.
Во прилог,Мозли покажал дека имало празнини кај атомските броеви 43,61,72 и 75.Овие празнини се сега познати соодветно да бидат места на радиоактивни вештачки елементи технециум и прометиум,исто така последните две прилично ретки природно стабилни елементи хафниум (откриен во 1923 година) и рениум (откриен во 1925 година).Ништо за овие четири елементи не било познато во животниот век на Мозли,дури ни нивното постоење.Засновано на интуицијата на многу искусниот хемичар Дмитри Менделеев предвидел дека постоењето на елементите што недостигаат во периодниот систем.Експериментите на Хенри Мозли ги потврдиле овие претпоставки покажувајќи дека атомските броеви кои недостигаат се 43 и 61.Во прилог Мозли предвидел уште два непронајдени елементи со атомски бреви 72 и 75 и дал силен доказ дека нема други празнини во периодниот систем меѓу елементите алуминиум,(атомски број 13) и злато (атомски број 79).
Ова подоцна го истакнало прашањето за можноста на постоење на повеќе неоткриени елементи меѓу хемичарите во светот особено порадии постоењето на голема фамилија од серијата на лантаноиди од ретките Земјини елементи.Мозли бил способен да демонстрира дека лантаноидните елемнти од лантанот до лутециумот мора да имаат точно 15 членови –не повеќе и не помалку.Бројот на елементите во лантаноидите било прашање кое било поставувано од хемичарите од раниот 20 век.Тие сè уште неможат да произведат чисти примероци од овие ретки земјени елементи дури ни во форма на соли,и во некои случаи тие не биле во состојба да разликуваат помеѓу од две многу слични ретки земјени метали и слични чисти метали од периодниот систем.Исто така методот на сепарација(одделување) на ретките земјени метали по методот на јонска размена не бил измислен во времето на Мозли.Мозли исто така го предвидел постоењето на елементот 61,лантаноид чие постоење било претходно неочекувано.Неколку години подоцна овој елемент 61 бил создаде вештачки во јадрените реактори и бил наречен прометиум.
Со оглед на тоа дека Мозли имал 27 години кога починал,според мислењето на некои други научници тој толку многу би придонел за знаењето на атомската структура доколку преживеел.Како што Нилс Бор што рекол : „Видете,всушност работата на Рутерфордовото дело не беше сфатена сериозно.Не можеме да разбереме денес,но не била сфатена сериозно воопшто.Ја немаа споменато никаде,на ниедно место.Големата промена дојде од самиот Мозли.”
Меморијални плакати за Мозли биле поставени на Манчестер и Итон и стипендијата на Кралската Заедница основана по негова воља,имала свој втор примач,физичарот П.М.С. Блакет,кој подоцна станал претседател на заедницата.
Придонесот на Мозли за разбирањето на атомот
Пред Мозли и неговиот закон, атомските броеви биле сметани за произволно одредени броеви кои нејасно се зголемуваат според атомската маса, но не се строго одредени од неа. Откритието на Мозли покажало дека не се произволно означени туку имаат силна физичка основа. Понатаму, како што Бор споменал, Мозлиевиот закон обезбедил разумно комплетен сет на експериментални податоци кои ги поддржувале новите од 1911, концепцијата од Ернест Радерфорд и Антониум Ван Ден Брок за атомот, со позитивно наелектризирани јадра опколени од негативно наелектризирани електрони во кои атомскиот број е разбран да биде физичкиот број на позитивни полнежи (подоцна откриен и наречен протон). Мозли споменал двајца научници во неговиот проект, но не го споменал Бор, кој бил нов на сцената тогаш. Едноставно, модификацијата на формулите на Рудберг и Бор им дале теоретско оправнување на Мозлиевите емпириски добиени закони за детерминирање (одредување) на атомските броеви.
Финоскандија
Финоскандија или Феноскандија (Fennoskandia; Fennoskandien; Fennoskandia; Фенноскандия) — географски поим што дефинира дел од нордискиот регион опфатен од Скандинавија, Финска, Руската Република Карелија и Мурманската Област со целиот полуостров Кола како и делови од Ленинградската Област. Овој поим најчесто се користи за вклучување на Финска во во регион со Норвешка и Шведска. Поимот првпат бил употребен во 1898 година од финскиот геолог Вилхелм Ремзи, а името потекнува од латинските зборови (Финска) и (Скандинавија). Во тоа време, Финска била дел од Руското Царство, па затоа често била географски вклучена во Источна Европа. Помеѓу двете светски војни, ориентацијата на владата во Хелсинки била да бара дистанца и од Москва и од Стокхолм, така што земјата се самоопределила како дел од Средна Европа заедно со балтичките држави Естонија, Летонија и Литванија. По Втората светска војна и советската анексија на балтичките држави, терминот Финоскандија повторно станал популарен, бидејќи Финска тогаш сакала да се гледа како дел од Северна Европа.
Болница
Болница е назив за здравствена установа што врши медицински и здравствени услуги. Таа може да биде во државна сопственост или во приватна сопственост. Персонал на една болница се лекари, медицински сестри, болничари, заболекари и голем број на дрги професии во зависност од намената на болницата. Има општа болница, клинички зентар, стоматолошка болница и голем број на други видови на болници. Најголема здравствена установа во Македонија е Клиничкиот Центар во Скопје.
Видем (Кршко)
Видем (словенечки: Videm) — населба во Општина Кршко во источна Словенија. Областа е дел од историскиот регион Долењска. Населбата сега е вклучена во Посавскиот статистички регион.
Папрадиште (Велешко)
Папрадиште — село во областа Азот, во Општина Чашка, во околината на градот Велес.
Географија и местоположба
Селото се наоѓа во областа Азот, во западниот дел на територијата на Општина Чашка, во горното изворишно сливно подрачје на реката Бабуна, чиј атар високо се издига на јужната падина на Јакупица. Селото е планинско, на надморска височина од 960 метри.
Ова познато село лежи на надморска височина од 950 до 1000 метри на стрмна падина на планината Мокра во близина на пределот помеѓу Даутица и Јакупица кој во суштина го претставува долот на Чеплеска Река. Падината е свртена кон исток, а на нејзиното подножје се наоѓа коритото на Бабуна. Околни села се Нежилово, Капиново и Ореше.
Жителите се служеле со вода од извори соѕидани во чешми. На планинскиот атар подалеку од селото избиваат изворите: Празна Торба, Студен Извор, Мечкин Извор, Радев Извор, Чеплеска Чешма и други.
Краевите во атарот околу селото ги носат следните називи: Широка Падина, Присој, Гарван, Куртовица (тука се пасиштата заедно со Ореше, кои порано припаѓале на некојси Куртиш-бег од Велес по кого месноста го добила името), Плавник, Бела Колиба, Чеплес, Горна и Долна Бабина Дупка, Горна Сланица, Митев Камен, Турска Кула, Попова Ливада.
Папрадиште воглавно е село од збиен тип. Роднинските куќи се блиску една до друга и повеќе собрани на куп. Такви групи на куќи се „маалата“: Кузмановско, Марковско, Николовско, Симоновско итн.
Иако е раселено, Папрадиште и денес е едно од најуредените и најнапредните села во Азот.